บาทเปิด 31.25/29 บาทต่อดอลลาร์แข็งค่า
เงินบาทเปิดตลาด 31.25/29 บาทต่อดอลลาร์แข็งค่า ตลาดจับตากรณีเบร็กซิต หลังมีแนวโน้มเลื่อนกำหนด
26 ก.พ. 2562

เงินบาทเปิดตลาด 31.25/29 บาทต่อดอลลาร์แข็งค่า ตลาดจับตากรณีเบร็กซิต หลังมีแนวโน้มเลื่อนกำหนด
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.25/29 บาท/ดอลลาร์ แข็งค่าเล็กน้อยจากเย็นวานนี้ที่ปิดตลาดที่ระดับ 31.28 บาท/ดอลลาร์
วันนี้คาดว่าเงินบาทจะเคลื่อนไหวในกรอบแคบๆ เนื่องจากวันนี้ยังไม่มีปัจจัยสำคัญที่จะมีผลต่อการเคลื่อนไหวของค่าเงินได้มากนัก โดยตลาดยังคงจับตากรณีการออกจากสหภาพยุโรปของอังกฤษ (Brexit) ซึ่งล่าสุดนายกรัฐมนตรีอังกฤษ ได้เลื่อนการลงมติของรัฐสภาข้อข้อตกลง Brexit ออกไปเป็นวันที่ 12 มี.ค.
"วันนี้บาทน่าจะเคลื่อนไหวในกรอบแคบๆ ยังไม่ค่อยมีปัจจัยที่มีผลต่อตลาดมากนักในวันนี้" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.23-31.38 บาท/ดอลลาร์